Direkte opprykk til 1. divisjon røk på overtid i siste runde etter det som i Stavanger i ettertid har blitt kalt "Mirakelet i Haugesund". Viking med 10 spillere lå under 1-2 mot Vard, mens Sten Glenn Håberg scoret vinnermålet for Start som slo Vidar 4-3 og var klar for opprykk. På overtid utlignet Viking, men Start var fortsatt foran. Deretter fikk Viking et omdiskutert straffespark og gikk opp i 3-2, noe som sendte Start ned fra førsteplassen.